ફેશનને જીવંત રાખવા, બીજાથી અલગ દેખાવા શોખીનો નવા નવા વિચારોને અજમાવતા હોય છે. વિવિધ દેશના નકશાની છાપ ધરાવતા શર્ટ પહેરવાનું શોખીનો પસંદ કરે છે. મનગમતા રમતવીરનો ફોટો ધરાવતું શર્ટ કે ટીશર્ટ તો સામાન્ય રીતે બધા જ પહેરતા હોય છે. અનેક લોકો તેમના આઇડોલ અભિનેતા, અભિનેત્રી કે ખેલાડીઓનું ફક્ત નામ જ લખાયેલું હોય તેવું શર્ટ બનાવીને પહેરે છે. સામાન્ય કરતાં થોડું અલગ દેખાવાની ઈચ્છા હોય તો એક જ શર્ટમાં રંગબેરંગી લાઈન ધરાવતી પ્રિન્ટવાળું શર્ટ પહેરી શકાય છે. આમ ખાસ ડિઝાઈન ધરાવતા શર્ટ પહેરીને તહેવારોમાં આકર્ષક દેખાવ મેળવી શકાય છે.